En cuenta ponese a igual esta situación, el gobiernu asturiano y los sindicatos collaboracionistes de la UGT y l’ANPE metieron a tol profesoráu na trampa de la llamada Evaluación Docente con unes consecuencies que venimos combatiendo porque significa divisiones salariales ente’l profesoráu que tán males de xustificar. A parte de la discriminación qu’esti sistema supón pal profesoráu non firmante de la Evaluación del desempeñu –quien voluntariamente nun se apunte o quien nun cumpla cola antigüedá desixida —esti sistema aumenta los escalones salariales nos centros, con diferencies que superen los 400 euros por facer el mesmu trabayu, alloñándonos de la idea del cuerpu únicu docente.
#000005
La defensa que los firmantes faen del sistema d’Evaluación docente, presentándose como conseguidores de meyores salariales pal personal docente, nun puede tapecer un fechu qu’a’l SUATEA pareznos relevante. Esti modelu cumple cola perversión de condicionar la retribución a una evaluación que puede llevar a situaciones arbitraries por cuenta de la presencia d’elementos subxectivos ente les persones evaluadores y a les que s’evalua.
#000006
Con estos tiempos de crisis, onde la inflación arrampla con una parte importante del nuestru poder alquisitivu, ye fundamental insistir na necesidá de lluchar por una suba salarial que recupere lo que perdió toos estos años el profesoráu y denunciar a los que, coles sos propuestes, tresmiten información que distorsiona la realidá. Col sistema d’Evaluación docente divídese al profesoráu asturianu, introdúcense criterios económicos neolliberales inexistentes n’otros territorios y faese un favor al gobiernu asturianu qu’opta pola propuesta más barata y, polo mesmo, la más mala pal personal docente.
#000009
La Llei d’Evaluación Docente supunxo, na so nacencia, una flagrante discriminación ente distintos colectivos docentes: el funcionariáu interino taba escluyío, igual qu’aquel funcionariáu de carrera con menos de cinco años de serviciu n’Asturies (faciendo de menos los años de serviciu dedicaos n’otres CCAA). Cobrábase distinto faciendo’l mesmu trabayu, situación que se sigue dando colos que siguimos “ensin entrar pel aru”
#000012
Los denominaos “non firmantes” defendemos la necesidá de caltener equipos de trabayu docente, basaos na cooperación y la solidaridá, que desenvuelvan ya implementen la innovación frente al establecimientu d’una competitividá fomentada por incentivos a la productividá (verdaderu espíritu del incentivu a la evaluación) que les pon en peligru. Nun aceptamos la individualización de les relaciones llaborales (y lo que se cobra ye una d’elles, y de les más importantes), yá que la capacidá de la negociación colectiva ye imprescindible en cualquier Alministración pública si nun queremos que la división acabe por afectar al restu de derechos que como trabayadores de la enseñanza llogremos algamar a lo llargo los años.
#000013
A lo último, cuestionamos directamente l’oxetu d’esa evaluación: remunerar con un incentivu económicu al personal que nel desempeñu del so trabayu supere unos requisitos recoyíos nun cuestionariu. Esto supón instaurar una vara pa midir la función docente con una gran carga de suxetividá y peligrosidá pal futuru. Oponémonos a ello y reivindicamos una xuba salarial real, llinial ya igual pa tol mundu.
#000015
Too ello, por coherencia, llévanos a siguir negándonos a participar d’esa pantomima. Los/les “non firmantes” esistimos y nun queremos que’l silenciu tape la nuesa lexítima y argumentada posición crítica.
#000016
Venciendo la discriminación. Apocayá la LOMLOE aprobó la equiparación del Profesoráu Técnicu de Formación Profesional con titulación universitaria al de Secundaria (agora mesmo tase lluchando pola de quien nun la tienen) y va años qu’otres comunidaes utilicen complementos autonómicos qu’eviten l’aumentu de les fiendes salariales ensin que tean venceyaos a la superación de requisitos y evaluaciones.
#000018
Frente a les acusaciones calumnioses procedentes d’ANPE y UGT, volvemos aportunar en que SUATEA demanda y sofita una medría salarial pal profesoráu asturianu que suponga d’una vegada por toes la homologación con retribuciones que se perciben nel restu del Estáu, pero refugamos que sía un incentivu basáu na evaluación del profesoráu que, a les clares, resulta estratificador y discriminatoriu. El profesoráu tien de saber qu’Asturies ye la única Comunidá qu’aplica esti modelu escluyente y segregador y que, dende va venti años, l’Alministración niéganos el cobru d’un complementu específicu autonómicu que beneficiaría a tol profesoráu por igual, tal como asocede nel restu de CCAA.
#000025
la Conseyera comunicónos que nun va haber nenguna partida
pa faer frente a les
acabamos de plantegar. Esto quier dicir que la situación actual que
carecemos va enllargase otru añu más, demostrando a les clares la
inesistente voluntá política d’acabar col maltratu y discriminación
salarial del personal docente asturiano.
#000033